**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

1. privind aprobarea documentației tehnico-economice - faza S.F.
2. și a indicatorilor tehnico-economici pentru obiectivul de investiții
3. „Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc” finanțat prin Planul Național de Redresare și Reziliență în cadrul apelului de proiecte PNRR/2022/C10/, I.1.4. Mobilitate urbană verde - asigurarea de piste pentru biciclete și alte vehicule electrice ușoare la nivel local/metropolitan
4. Cod proiect C10-I1.4-615
5. In aplicarea reglementarilor Ordinului MDLPA 999/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare şi reziliență în cadrul apelului de proiecte PNRR/2022/C10, Componenta 10 – Fondul local, dupa semnarea contractului de finanțare nr. 141473 din 14.12.2022 incheiat cu Ministerul Dezvoltării, Lucrărilor Publice și Administrației în cadrul P.N.R.R. au fost derulate activitățile necesare realizării proiectului, au fost elaborate studiile si documentatia cuprinzand indicatorii tehnico-economici si este ncesară aprobarea acestora prin hotarare a consiliului.

Prin proiectul **„Dezvoltarea infrastructurii pentru transportul verde – piste pentru biciclete în Municipiul Câmpulung Moldovenesc” se propune** realizarea unei piste de biciclete care va avea continuitate și asigură conexiunea a cel puțin două puncte de interes la nivel local, respectiv: legătura Centru cultural și recreativ pentru tineret, cu strada Constantin Grămadă, legătura cu strada Sirenei (pistă existentă) la Spitalul Municipal și la Stadionul municipal Raraul. **Traseul propus al pistei leagă și Vilă Runc și anexa destinată desfășurării de activități cultural-recreative pentru vârstinici, traversând o zonă de extravilan, apoi strada Alunului, parte din strada Valea Seacă, ulterior pe traseul pistei existente, leagă cartierul rezidențial Bodea cu strada Molidului, cu spații comerciale, cu Judecătoria Câmpulung Moldovenesc și accesul către Colegiul silvic Bucovina.**

**Lungimea totală a pistei de biciclete este de 4,7 km.**

Conform sumei prealocate puse la dispoziție, cât și a plafoanelor impuse prin Ghidul solicitantului în ceea ce privește valoarea proiectului în funcție de tipurile de activități eligibile pe tip de UAT, contractul incheiat in cadrul PNRR asigura proiectului o finantare totală de 2.475.010,49 lei, din care:

- 2.079.840,75 lei fără TVA – reprezintă cheltuieli eligibile asigurate din Planul Național de Redresare și Reziliență al României;

- 395.169,74 lei TVA aferent – cheltuieli asigurate din bugetul de stat.

1. Valoare totala de 146.029,32 lei, reprezentant cheltuielile neeligibile, sunt in sarcina bugetului local.

Obiectivul proiectului este dezvoltarea mobilității urbane durabile prin schimbarea accentului de la o mobilitate bazată pe utilizarea autoturismelor la o mobilitate bazată pe utilizarea bicicletei ca mijloc de deplasare, sisteme de transport de înaltă calitate și eficiență, reducând astfel utilizarea autoturismelor în paralel cu creșterea gradului de utilizare a unor mijloace de deplasare nepoluante.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**